ddrg/super_eurlex huggingface dataset:
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 4ης Οκτωβρίου 1982

σχετικά με το διορισμό Ελλήνων ως τακτικών και αναπληρωματικών μελών της Συμβουλευτικής Επιτροπής για την Κατάρτιση των Κτηνιάτρων

(82/680/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την απόφαση 78/1028/ΕΟΚ του Συμβουλίου της 18ης Δεκεμβρίου 1978 σχετικά με τη σύσταση Συμβουλευτικής Επιτροπής για την Κατάρτιση των Κτηνιάτρων (1), και ιδίως τα άρθρα 3 και 4,

Εκτιμώντας:

ότι, σύμφωνα με το άρθρο 3 αυτής της απόφασης, η Συμβουλευτική Επιτροπή για την Κατάρτιση των Κτηνιάτρων περιλαμβάνει τρείς εμπειρογνώμονες για κάθε Κράτος μέλος και έναν αναπληρωτή για κάθε εμπειρογνώμονα· ότι, σύμφωνα με το άρθρο 4 της ίδιας απόφασης, η θητεία αυτών των εμπειρογνωμόνων και αναπληρωτών διαρκεί τρία χρόνια·

ότι από την 1η Ιανουαρίου 1981 η Ελληνική Δημοκρατία έγινε Κράτος μέλος των Ευρωπαϊκών Κοινοτήτων· ότι, επομένως, πρέπει να διοριστούν για την Ελληνική Δημοκρατία εμπειρογνώμονες και αναπληρωτές τους που θα συμμετέχουν σ' αυτή την επιτροπή·

ότι, με την απόφασή του 80/238/ΕΟΚ (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την Κατάρτιση των Κτηνιάτρων, για την περίοδο από 18 Φεβρουαρίου 1980 ως 17 Φεβρουαρίου 1983·

ότι πρέπει να διορίσει, μέχρι τις 17 Φεβρουαρίου 1983, τους εμπειρογνώμονες και αναπληρωτές που όρισε ήδη η Ελληνική Δημοκρατία, και ότι το αναπληρωματικό μέλος της επιτροπής το οποίο θα αντιπροσωπεύει τα ιδρύματα διδασκαλίας της κτηνιατρικής επιστήμης θα οριστεί αργότερα,

ΑΠΟΦΑΣΙΖΕΙ:

Άρθρο μόνο

Διορίζονται οι εξής Έλληνες, ως τακτικά και αναπληρωματικά μέλη της Συμβουλευτικής Επιτροπής για την Κατάρτιση των Κτηνιάτρων, ως τις 17 Φεβρουαρίου 1983:

Α. Εμπειρογνώμονες από το σώμα των εν ενεργεία κτηνιάτρων

Τακτικό μέλος: ο κ. Σωτηρόπουλος Νικόλαος

Αναπληρωματικό μέλος: ο κ. Εξαρχόπουλος Γεώργιος

Β. Εμπειρογνώμονες από τα ιδρύματα διδασκαλίας της κτηνιατρικής επιστήμης

Τακτικό μέλος: ο κ. Λεοντίδης Σωτήριος

Γ. Εμπειρογνώμονες της αρμόδιας αρχής του Κράτους μέλους

Τακτικό μέλος: ο κ. Δημητρίου Δημήτριος

Αναπληρωματικό μέλος: ο κ. Τσάγκλας Ηλίας.

Έγινε στο Λουξεμβούργο, στις 4 Οκτωβρίου 1982.

Για το Συμβούλιο

Ο Πρόεδρος

H. GROVE

(1) ΕΕ αριθ. L 362 της 23. 12. 1978, σ. 10.

(2) ΕΕ αριθ. L 52 της 26. 2. 1980, σ. 11.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Αυγούστου 1982

που τερματίζει την επανεξέταση των ειδικών μέτρων για τις εισαγωγές ορισμένων περικοχλίων από σίδηρο ή χάλυβα καταγωγής Ταϊβάν

(82/627/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,

Εκτιμώντας:

ότι, με τον κανονισμό (ΕΟΚ) αριθ. 2464/77 του Συμβουλίου της 7ης Νοεμβρίου 1977 (1), επιβλήθηκε ειδικός πρόσθετος δασμός στις εισαγωγές ορισμένων περικοχλίων από σίδηρο ή χάλυβα καταγωγής Ταϊβάν· ότι το άρθρο 2 του κανονισμού αυτού διακήρυσσε ότι το άρθρο 18 του κανονισμού (ΕΟΚ) αριθ. 459/68 εφαρμόζεται ανάλογα·

ότι το European Industrial Fasteners Institute (EIFI) ζήτησε, για λογαριασμό όλων των κοινοτικών κατασκευαστών του εν λόγω προϊόντος, την επανεξέταση του δασμού αυτού με το επιχείρημα ότι δεν επαρκούσε πλέον για την αποτροπή της προκαλούμενης ζημίας από τις εισαγωγές αυτές·

ότι η Επιτροπή κατά συνέπεια αποφάσισε ότι ήταν αναγκαία η επανεξέταση και δημοσίευσε ανακοίνωση για το σκοπό αυτό στην Επίσημη Εφημερίδα των Ευρωπαϊκών Κοινοτήτων (2)·

ότι η αίτηση του EIFI για την επανεξέταση του ειδικού δασμού παρακινήθηκε από το γεγονός ότι οι εισαγωγές του εν λόγω προϊόντος είχαν αυξηθεί από 5 500 τόνους περίπου το 1978 (πρώτο πλήρες έτος ισχύος του δασμού) σε 9 000 τόνους το 1979 και σε 19 500 τόνους το 1980· ότι το επίπεδο των εισαγωγών το 1976, έτος πριν από την επιβολή του δασμού, ήταν 9 000 τόνοι·

ότι όμως η Επιτροπή ανακάλυψε στη συνέχεια ότι οι εισαγωγές το 1981, είχαν πέσει σε 5 000 τόνους περίπου, στο ίδιο επίπεδο δηλαδή με το 1978· ότι οι έως τώρα διαθέσιμες πληροφορίες δείχνουν ότι οι εισαγωγές το 1982 δεν θα είναι μεγαλύτερες από το 1981· ότι, επομένως, δεν θεωρείται αναγκαία η μεταβολή του δασμού του 15 %,

ΑΠΟΦΑΣΙΖΕΙ:

Άρθρο μόνο

Με βάση το παρόν τερματίζεται η διαδικασία επανεξέτασης όσον αφορά τον ειδικό δασμό για εισαγωγές ορισμένων περικοχλίων από σίδηρο ή χάλυβα καταγωγής Ταϊβάν.

Έγινε στις Βρυξέλλες, στις 27 Αυγούστου 1982.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 286 της 10. 11. 1977, σ. 7.

(2) ΕΕ αριθ. C 67 της 16. 3. 1982, σ. 7.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Ιουλίου 1982

περί εγκρίσεως του διευρυμένου προγράμματος για την εξάλειψη της λευκώσεως το οποίο υποβλήθηκε από το Βασίλειο της Δανίας

(Το κείμενο στη δανική γλώσσα είναι το μόνο αυθεντικό)

(82/555/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών (1), και ιδίως το άρθρο 9 παράγραφος 2,

την οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως των βοοειδών (2), και ιδίως το κεφάλαιο IV,

την απόφαση 78/481/ΕΟΚ της Επιτροπής της 11ης Μαΐου 1978 περί εγκρίσεως του προγράμματος για την εξάλειψη της λευκώσεως το οποίο υποβλήθηκε από το Βασίλειο της Δανίας (3),

την οδηγία 82/400/ΕΟΚ του Συμβουλίου της 14ης Ιουνίου 1982 περί τροποποιήσεως της οδηγίας 77/391/ΕΟΚ και καθιερώσεως συμπληρωματικού κοινοτικού προγράμματος για την εξάλειψη της βρουκελλώσεως, της φυματιώσεως και της λευκώσεως των βοοειδών (4),

Εκτιμώντας:

ότι το Βασίλειο της Δανίας, με επιστολή του της 18ης Δεκεμβρίου 1981, κοινοποίησε στην Επιτροπή ένα διευρυμένο πρόγραμμα για την εξάλειψη της λευκώσεως·

ότι, μετά από εξέταση κι αφού ελήφθη υπόψη η επιτυχία του αρχικού προγράμματος, διαπιστώθηκε ότι το διευρυμένο πρόγραμμα είναι σύμφωνο με τις οδηγίες 77/391/ΕΟΚ, 78/52/ΕΟΚ και 82/400/ΕΟΚ·

ότι το διευρυμένο πρόγραμμα εξασφαλίζει τη συνέχιση των μέτρων που ελήφθησαν στο πλαίσιο του αρχικού προγράμματος και ότι το αρχικό πρόγραμμα έληξε στις 15 Μαΐου 1981·

ότι τα μέτρα που ελήφθησαν στο πλαίσιο του διευρυμένου προγράμματος εφαρμόζονται από τις 15 Μαΐου 1981· ότι, συνεπώς, πληρούνται οι προϋποθέσεις για χρηματοδοτική συμμετοχή της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι ζητήθηκε η γνώμη της Επιτροπής του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το διευρυμένο πρόγραμμα για την εξάλειψη της λευκώσεως όπως αυτό εφαρμόζεται από το Βασίλειο της Δανίας από τις 15 Μαΐου 1981.

Άρθρο 2

Η χρηματοδοτική συμμετοχή της Κοινότητας πραγματοποιείται βάσει των επιλέξιμων δαπανών για τα βοοειδή που θα σφαγούν στις ή μετά τις 15 Μαΐου 1981.

Άρθρο 3

Η παρούσα απόφαση απευθύνεται στο Βασίλειο της Δανίας.

Έγινε στις Βρυξέλλες, στις 28 Ιουλίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 145 της 13. 6. 1977, σ. 44.

(2) ΕΕ αριθ. L 15 της 19. 1. 1978, σ. 34.

(3) ΕΕ αριθ. L 152 της 8. 6. 1978, σ. 23.

(4) ΕΕ αριθ. L 173 της 19. 6. 1982, σ. 18.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Αυγούστου 1982

περί διαπιστώσεως ότι η εισαγωγή της συσκευής με την ονομασία «Summagraphics - Digitaliser, model ID-17» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/584/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γερμανική κυβέρνηση, με επιστολή της της 16ης Φεβρουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Summagraphics - Digitaliser, model ID-17» που παραγγέλθηκε στις 18 Μαρτίου 1980 και που προορίζεται να χρησιμοποιηθεί για τη μελέτη των μαγνητικών ιδιοτήτων των στερεών σε χαμηλές θερμοκρασίες, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 8 Ιουνίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένας αριθμητικός μετατροπέας·

ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκείμενη περίπτωση χρησιμοποίηση της εν λόγω συσκευής δεν θα ήταν δυνατόν, μόνη της, να προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Summagraphics - Digitaliser, model ID-17» που αποτελεί το αντικείμενο της αιτήσεως της 16ης Φεβρουαρίου 1982 της γερμανικής κυβερνήσεως, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 6 Αυγούστου 1982.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Ιουλίου 1982

περί διαπιστώσεως ότι η εισαγωγή της συσκευής με την ονομασία «A.T.L. - Duplex System, model Mark V» δεν δύναται να πραγματοποιηθεί ατελώς ως προς τους δασμούς του Κοινού Δασμολογιού

(82/548/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η κυβέρνηση των Κάτω Χωρών, με επιστολή της της 25ης Ιανουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «A.T.L. - Duplex System, model Mark V», που παραγγέλθηκε την 1η Αυγούστου 1980 και που προορίζεται να χρησιμοποιηθεί για την έρευνα στην πρώϊμη ανίχνευση των αρτηριοσκληρωτικών μεταβολών του εσωτερικού χιτώνα των αρτηριών, και ιδιαίτερα στις καρωτίδες, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 2 Ιουλίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένας ανιχνευτής· ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατόν, μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «A.T.L. - Duplex System, model Mark V» που αποτελεί το αντικείμενο της αιτήσεως της 25ης Ιανουαρίου 1982 της κυβερνήσεως των Κάτω Χωρών, δεν δύναται να πραγματοποιηθεί ατελώς, ως προς τους δασμούς του Κοινού Δασμολογιού.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 27 Ιουλίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιουλίου 1982

περί διαπιστώσεως ότι η εισαγωγή της συσκευής με την ονομασία «Nicolet-Digital Oscilloscope, model Explorer III» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/517/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γερμανική κυβέρνηση, με επιστολή της της 7ης Ιανουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Nicolet-Digital Oscilloscope, model Explorer III», που παραγγέλθηκε στις 12 Ιουνίου 1981 και που προορίζεται να χρησιμοποιηθεί για τη μελέτη των υδροδυναμκών δυνάμεων διέγερσης που δρούν πάνω σε ένα μέσο διάφραγμα σε ένα αξονικό στρόβιλο πολλών επιπέδων και ιδιαίτερα για την καταγραφή των σημάτων της μέτρησης, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 14 Μαΐου 1982 στο πλαίσιο της επιτροπής δασμολογικών ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένα ταλαντοσκόπιο· ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποιήση της εν λόγω συσκευής δεν θα ήταν δυνατόν, μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Nicolet-Digital Oscilloscope, model Explorer III» που αποτελεί το αντικείμενο της αιτήσεως, της 7ης Ιανουαρίου 1982, της γερμανικής κυβερνήσεως, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 13 Ιουλίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 134 της 31. 5. 1979, σ. 1.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 19ης Ιουλίου 1982

περί συνάψεως συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της Δημοκρατίας της Ινδονησίας σχετικά με τις εισαγωγές μανιόκας προελεύσεως Ινδονησίας και άλλων προμηθευτριών χωρών που είναι μέλη της ΓΣΔΕ

(82/496/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

τη σύσταση της Επιτροπής,

Εκτιμώντας:

ότι εν όψει της εξελίξεως της καταστάσεως της αγοράς ορισμένων γεωργικών προϊόντων της Κοινότητος, πρέπει να ληφθούν μέτρα για μεγαλύτερη σταθεροποίηση της αγοράς αυτής, ιδίως όσον αφορά τη μανιόκα·

ότι έγιναν διαπραγματεύσεις προς το σκοπό αυτό, δυνάμει των διατάξεων του άρθρου XXVIII της ΓΣΔΕ, για να ανασταλεί προσωρινά η δασμολογική παραχώρηση η οποία έγινε από την Κοινότητα για την εισαγωγή των προϊόντων που υπάγονται στη διάκριση 07.06 Α του Κοινού Δασμολογίου·

ότι κατά τη διάρκεια των διαπραγματεύσεων αυτών επήλθε συμφωνία με την Ινδονησία λόγω της ιδιότητός της ως βασικού προμηθευτού·

ότι η συμφωνία αυτή επιτρέπει στην Κοινότητα να περιορίσει σε ορισμένες ποσότητες την είσπραξη της εισφοράς, που περιορίζεται κατ' ανώτατο όριο σε 6 % κατ' αξία, κατά την εισαγωγή των προϊόντων που υπάγονται στη διάκριση 07.06 Α του Κοινού Δασμολογίου,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της Δημοκρατίας της Ινδονησίας σχετικά με τις εισαγωγές μανιόκας προελεύσεως Ινδονησίας και άλλων προμηθευτριών χωρών που είναι μέλη της ΓΣΔΕ εγκρίνεται εξ ονόματος της Κοινότητος.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία, δεσμεύοντας την Κοινότητα.

Έγινε στις Βρυξέλλες στις 19 Ιουλίου 1982.

Για το Συμβούλιο

Ο Πρόεδρος

K. OLESEN
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Ιουνίου 1982

περί καταργήσεως της αποφάσεως 70/41/ΕΟΚ περί προσαρμογής των μεθόδων διοικητικής συνεργασίας που θεσπίσθηκαν για την εφαρμογή του άρθρου 9 παράγραφος 2 της συνθήκης ΕΟΚ, στη νέα ρύθμιση η οποία εφαρμόζεται σε θέματα κοινοτικής διαμετακομίσεως

(82/418/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 10 παράγραφος 2 πρώτο εδάφιο,

Εκτιμώντας:

ότι η απόφαση 70/41/ΕΟΚ της Επιτροπής (1), όπως τροποποιήθηκε τελευταία από την πράξη προσχωρήσεως της Ελλάδος, εισήγαγε το πιστοποιητικό κυκλοφορίας DD3 για την πιστοποίηση του κοινοτικού χαρακτήρα των εμπορευμάτων που μεταφέρονται μεταξύ δύο σημείων, τα οποία ευρίσκονται εντός της Κοινότητος, μέσω του εδάφους μιας τρίτης χώρας, στο οποίο δεν αποτελούν αντικείμενο κατευθείαν μεταφοράς·

ότι το πεδίο εφαρμογής της αποφάσεως αυτής καλύπτεται, σε αυτό το στάδιο, από τις διατάξεις του κανονισμού (ΕΟΚ) αριθ. 754/76 του Συμβουλίου της 25ης Μαρτίου 1976 περί δασμολογικής μεταχειρίσεως, η οποία εφαρμόζεται στα εμπορεύματα που επιστρέφουν στο τελωνειακό έδαφος της Κοινότητος (2), και από αυτές των συμφωνιών που συνήφθησαν μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας αφ' ενός, και της Δημοκρατίας της Αυστρίας αφ' ετέρου, για την εφαρμογή της ρυθμίσεως σε θέματα κοινοτικής διαμετακομίσεως (3) ·

ότι, συνεπώς, η απόφαση αυτή δεν έχει πλέον αντικείμενο και πρέπει να καταργηθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 70/41/ΕΟΚ καταργείται.

Άρθρο 2

Η παρούσα απόφαση εφαρμόζεται από την 1η Ιανουαρίου 1983.

Εντούτοις, τα πιστοποιητικά κυκλοφορίας των εμπορευμάτων DD3, τα οποία έχουν εκδοθεί πριν από την ημερομηνία αυτή, μπορούν να προσκομιστούν, εντός των ορίων της ισχύος τους, προς υποστήριξη της δηλώσεως των εμπορευμάτων που αφορούν, η οποία θα έχει υποβληθεί μετά από αυτή την ημερομηνία.

Άρθρο 3

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 11 Ιουνίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 13 της 19. 1. 1970, σ. 13.

(2) ΕΕ αριθ. L 89 της 2. 4. 1976, σ. 1.

(3) ΕΕ αριθ. L 294 της 29. 12. 1972, σσ. 1 και 86.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Ιουνίου 1982

περί εγκρίσεως των γεωργικών μέτρων που εντάσσονται στο ολοκληρωμένο αναπτυξιακό πρόγραμμα για τα Western Isles της Σκωτίας (Outer Hebrides), σύμφωνα με τον κανονισμό (ΕΟΚ) αριθ. 1939/81 του Συμβουλίου

(Το κείμενο στην αγγλική γλώσσα είναι το μόνο αυθεντικό)

(82/433/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1939/81 του Συμβουλίου της 30ής Ιουνίου 1981 περί ολοκληρωμένου αναπτυξιακού προγράμματος για τα Western Isles της Σκωτίας (Outer Hebrides) (1), και ιδίως το άρθρο 5,

Εκτιμώντας:

ότι στις 30 Μαρτίου 1982, η κυβέρνηση του Ηνωμένου Βασιλείου ανακοίνωσε, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1939/81, λεπτομερή περιγραφή των γεωργικών μέτρων η εφαρμογή των οποίων προβλέπεται στο πλαίσιο της πραγματοποίησης του ολοκληρωμένου αναπτυξιακού προγράμματος για τα Western Isles της Σκωτίας·

ότι η Επιτροπή διατύπωσε, στις 14 Μαΐου 1982, ευνοϊκή γνώμη σχετικά με το εν λόγω ολοκληρωμένο αναπτυξιακό πρόγραμμα, σύμφωνα με το άρθρο 4 του κανονισμού (ΕΟΚ) αριθ. 1939/81·

ότι η περιγραφή των γεωργικών μέτρων ανταποκρίνεται στους όρους του άρθρου 5 του κανονισμού (ΕΟΚ) αριθ. 1939/81 και αποδεικνύει ότι τα μέτρα αυτά εντάσσονται στο εν λόγω ολοκληρωμένο αναπτυξιακό πρόγραμμα και είναι ικανά να συμβάλουν στην πραγματοποίηση των στόχων του·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα δημοσιονομικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα γεωργικά μέτρα που εντάσσονται στο ολοκληρωμένο αναπτυξιακό πρόγραμμα για τα Western Isles της Σκωτίας (Outer Hebrides) και που ανακοινώθηκαν από την κυβέρνηση του Ηνωμένου Βασιλείου στις 30 Μαρτίου 1982, σύμφωνα με τον κανονισμό (ΕΟΚ) αριθ. 1939/81, εγκρίνονται.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Έγινε στις Βρυξέλλες, στις 23 Ιουνίου 1982.

Για την 'Επιτροπή

Poul DALSAGER

Μέλος της Επιτροπής